Source: https://www.dermacol.sk/ochrana-sukromia/
Timestamp: 2019-07-17 05:40:04+00:00

Document:
Spoločnosť Dermacol spracováva všetky osobné údaje svojich zákazníkov v súlade s právnymi predpismi, a to predovšetkým Nariadením Európskeho parlamentu a Rady (EU) č. 2016/679 zo dňa 27. apríla 2016, o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej iba „Nariadenie“) a zákona č. 18/2018 Z. z., o ochrane osobných údajov a o zmene a doplnení niektorých zákonov (ďalej iba „Zákon“).
Spoločnosť Dermacol prijala opatrenia na zabezpečenie osobných údajov v súlade s Nairadením a Zákonom a dbá na dodržiavanie povinnosti mlčanlivosti a ďalších pravidiel etiky pri práci s osobnými údajmi.
„Zákazníkom“ sa pre účely tejto Informácie rozumejú fyzické osoby po dovŕšení veku 16 rokov, ktoré sú používateľmi internetovej predajne a webových stránok Dermacol, a ich osobné údaje sú spoločnosťou Dermacol spracovávané v zmysle článku 4 odst. 2 Nariadenie a § 5 písm. e) Zákona. Zákazník je dotknutou osobou v zmysle článku 4 odst. 1 Nariadenie a § 5 písm. n) Zákona.
Spoločnosť Dermacol je „Prevádzkovateľom“ v zmysle § 4 odst. 7 Nariadenia a § 5 písm. o) Zákona.
Dermacol, s.r.o., IČO: 35798734
Príjazdná 7/A, 831 07 Bratislava
Pri predaji tovaru prostredníctvom internetového obchodu Dermacol na adrese www.dermacol.sk, je medzi zákazníkom, ako kupujúcim, a spoločnosťou Dermacol, ako predávajúcim, uzatvorená kúpna zmluva. Pre uzatvorenie a realizáciu kúpnej zmluvy sú spoločnosťou Dermacol, v súlade s článkom 6 odst. 1 písm. b) Nariadenia a s § 13 odst. 1 písm. b) Zákona, spracovávané osobné údaje zákazníka. Realizáciou kúpnej zmluvy sa rozumie predovšetkým vybavenie objednávky, plnenie zahrnuté v zmluve, napr. súvisiaca komunikácia so zákazníkom, odovzdanie objednávky spoločnosti zabezpečujúcej prepravu tovaru, vedenie príslušnej evidencie pre účely reklamácií, vedenie účtovníctva, atď.
Ak sa zákazník registruje prostredníctvom internetovej stránky www.dermacol.sk, budú v súvislosti s touto registráciou spracované jeho osobné údaje, a to na účely, ku ktorým poskytol zákazník pri registrácií súhlas. Zakliknutím políčka „súhlasím so spracovaním osobných údajov pre účely zákazníckej registrácie“ a potvrdením tlačidlom „REGISTROVAŤ SA“ vyjadruje zákazník slobodný súhlas so spracovaním svojich osobných údajov na účely registrácie (t. j. vytvorenie, vedenie a zmeny zákazníckeho účtu, zariadenie do vernostného programu, získanie a uplatnenie bonusov a pod.) a internej analýzy dát. Zakliknutím ďalších políčok súhlasov uvedených v registračnom formulári alebo zákazníckom účte, vyjadruje zákazník slobodný súhlas so spracovaním osobných údajov na účel, ktorý je vždy uvedený pri príslušnom políčku (napr. zasielanie obchodných oznámení). Osobné údaje zákazníka budú spracovávané iba na tie účely, ku ktorým poskytne súhlas (pri ktorých zaklikne príslušné políčko alebo vyberie príslušnú možnosť). Ak zákazník zaklikne len niektoré políčka alebo vyberie len niektorú z možností, budú jeho osobné údaje, okrem účelu registrácie, vedenia a zmien zákazníckeho účtu, spracovávané iba na účely uvedené v políčkach, ktoré vybral. Ak zákazník nezaklikne žiadne z uvedených políčok na výber, budú jeho osobné údaje spracovávané iba na účely registrácie.
Zákazník môže registráciu kedykoľvek zrušiť, a to výslovným a určitým prejavom v písomnej podobe, adresovaným spoločnosti Dermacol, a to poštou alebo elektronicky na e-mail eshop@dermacol.sk. Zrušením registrácie bude ukončené spracovávanie osobných údajov zákazníka na všetky účely, ku ktorým zákazník udelil v súvislosti s registráciou súhlas. Zrušenie registrácie je bezplatné.
Osobné údaje zákazníka sú spracovávané na základe súhlasu.
Osobné údaje zákazníka budú na účely registrácie a prípadne ďalšie účely, na ktoré zákazník vyjadrí súhlas, spracované v rozsahu: meno, priezvisko, e-mailová adresa, kontaktný telefón, dátum narodenia, pohlavie.
Súhlas so spracovaním osobných údajov na účely registrácie a prípadné ďalšie účely, na ktoré zákazník poskytne súhlas, je udelený na dobu trvania zákazníckej registrácie, najdlhšie však na dobu 20 rokov od jeho udelenia.
Osobné údaje zákazníka môžu byť ďalej poskytnuté/sprístupnené spoločnosti SiteOne, s. r. o. (IČO: 27398471, so sídlom Krouzova 3038/14, 143 00 Praha-Modřany, zapísaná v obchodnom registri vedenom Městským soudem v Praze, oddíl C, vložka 110279), ktorá pre Dermacol vykonáva správu informačného systému a poskytuje IT služby, spoločnosť Dermacol, a. s. (IČO: 24766208, so sídlom Výtvarná 1023/4, 161 00 Praha, zapísaná v registri vedenom Městským soudem v Praze, oddíl B, vložka 16659), s ktorou Dermacol v rámci holdingu zdieľa databázu a spoločnosti Alphaduct, a.s. (IČ: 26212412, so sídlom Praha 5, Plaská 622/3, PSČ 15000, zapísaná v obchodnom registri vedenom Mestským súdom v Prahe, oddiel B, vložka 6856), ktorá Dermacol poskytuje účtovné služby. Okrem práve uvedeného môžu byť osobné údaje zákazníka poskytnuté/sprístupnené aj iným poskytovateľom služieb (IT, prevádzkovatelia webu, doručovatelia zásielok, účtovné, právne či daňové služby a iné odborné poradenstvo).
Ak sa zákazník registruje (prihlási) do súťaže, ktorú usporiadala spoločnosť Dermacol, a to predovšetkým prostredníctvom internetových stránok www.dermacol.sk, budú v súvislosti s jeho účasťou v súťaži spracované jeho osobné údaje, a to na účely, na ktoré poskytol zákazník súhlas. Kliknutím na tlačidlo „ODOSLAŤ“ („REGISTROVAŤ“, „PRIHLÁSIŤ“ a podobne) vysloví zákazník dobrovoľný súhlas so spracovaním jeho osobných údajov pre účely účasti v súťaži (t. j. napr. vytvorenie profilu súťažiaceho, vyhodnotenie súťaže, a pod.). Kliknutím na políčka uvedené v registračnom formulári súťaže udelí zákazník dobrovoľný súhlas ku spracovaniu osobných údajov pre účel, ktorý je vždy uvedený v príslušnom políčku (napr. posielanie obchodných oznámení). Ak zákazník nezaklikne žiadne z uvedených políčok daných na výber, budú jeho osobné údaje spracovávané iba pre účely registrácie. Ak zákazník zaklikne iba niektoré políčka, budú jeho osobné údaje, mimo účelu účasti v súťaži, spracované iba pre účely uvedené pri políčkach, na ktoré klikol.
Osobné údaje zákazníka budú na účely účasti v súťaži a prípadné ďalšie účely, na ktoré zákazník prostredníctvom registračného (prihlasovacieho) formulára poskytne súhlas, spracované v rozsahu: meno, priezvisko, adresa bydliska, e-mailová adresa, kontaktný telefón, dátum narodenia, dátum nákupu, predajňa, v ktorej bol nákup uskutočnený, výška ceny nákupu, číslo dokladu/účtenky, prípadne ďalšie údaje, ktoré sú v súvislosti so súťažou vyžadované.
Súhlas so spracovaním osobných údajov na účely účasti v súťaži je poskytovaný na obdobie 5 rokov od ukončenia súťaže. Súhlas na ďalšie prípadné účely, na ktoré zákazník poskytne súhlas prostredníctvom registračného (prihlasovacieho) formulára, je udeľovaný na 20 rokov od jeho udelenia.
Osobné údaje zákazníka môžu byť ďalej poskytnuté/sprístupnené spoločnosti SiteOne, s. r. o. (IČ: 27398471, so sídlom Krouzova 3038/14, 143 00 Praha-Modřany, zapísaná v obchodnom registri vedenom Městským soudem v Praze, oddíl C, vložka 110279), ktorá pre Dermacol vykonáva správu informačného systému a poskytuje IT služby, a spoločnosti Dermacol, a. s. (IČO: 24766208, so sídlom Výtvarná 1023/4, 161 00 Praha, zapísaná v registri vedenom Městským soudem v Praze, oddíl B, vložka 16659), s ktorou Dermacol v rámci holdingu zdieľa databázu a spoločnosti Alphaduct, a.s., (IČ: 26212412, so sídlom Praha 5, Plaská 622/3, PSČ 15000, zapísanej v obchodnom registri vedenom Mestským súdom v Prahe, oddiel B, vložka 6856), ktorá Dermacol poskytuje účtovné služby. Okrem práve uvedeného môžu byť osobné údaje zákazníka poskytnuté/sprístupnené aj iným poskytovateľom služieb (IT, prevádzkovatelia webu, doručovatelia zásielok, účtovné, právne či daňové služby a iné odborné poradenstvo).
Zákazník môže kedykoľvek uplatniť svoje právo na prístup k svojim osobným údajom (čl. 15 Nariadenia; § 21 Zákona), právo na ich opravu (čl. 16 Nariadenie; § 22 Zákona), právo na ich vymazanie (čl. 17 Nariadenia; § 23 Zákona), právo na ich obmedzené spracovanie (čl. 18 Nariadenia; §24 Zákona), právo na prenositeľnosť údajov (čl. 20 Nariadenia).
Zákazník je najmä oprávnený kedykoľvek bezplatne odvolať svoj súhlas so spracovaním osobných údajov. Ak si zákazník nepraje ďalej zasielať obchodné oznámenia, je oprávnený obrátiť sa na Dermacol na e-mailovú adresu eshop@dermacol.sk a zasielanie bude ukončené.
Zákazník je oprávnený požadovať prístup k osobným údajom, požadovať opravu či aktualizáciu osobných údajov, požadovať doplnenie neúplných osobných údajov, požiadať o vymazanie alebo obmedzenie spracovania, vzniesť námietku proti spracovaniu, ukončenie spracovania jeho osobných údajov a/alebo ich likvidáciu, požiadať o informáciu o spracovaní svojich osobných údajov a to zaslaním žiadosti na e-mailovú adresu Dermacolu: eshop@dermacol.sk alebo zaslaním písomnej žiadosti na adresu sídla Dermacol. Ak zákazník zistí alebo sa domnieva, že jeho osobné údaje sú spracovávané v rozpore s ochranou jeho súkromného a osobného života alebo v rozpore s Nariadením alebo so Zákonom, môže podať sťažnosť Úradu na ochranu osobných údajov Slovenskej republiky. V záujme čo najrýchlejšieho dohodnutia nápravy však odporúčame najskôr kontaktovať Dermacol.
Spoločnosť Dermacol, používa na svojich webových stránkach cookies najmä na účely správneho fungovania webových stránok a prispôsobenie obsahu webových stránok preferenciám používateľa.

References: § 5
 § 5
 § 4
 § 5
 § 13
 § 21
 § 22
 § 23
 §24